آوروپا بیرلیگی شوراسی‌نین صدری دونالد توسک، اؤلکه‌سی لهستاندا اسکی دولت باشقانی لچ کاژینسکی‌نین اؤلدوغو 2010-جی ایلدکی اوچاق فاجیعه‌سی ایله باغلی ایفاده وئردی.
پایتخت ورشودا ساوجیلیقدا 8 ساعت‌دان چوخ ایفاده وئرن توسک، ساوجیلیقدا آیریلارکن ژورنالیست‌لره ائتدیگی آچیقلامادا، ایفاده‌ سیله علاقه‌دار معلومات وئره بیلمیه‌جگینی سؤیله‌دی.
توسک، ادعانین تامامیله "سیاسی" اولدوغونو ایفاده ائتدی.
آوروپا بیرلیگی شوراسی‌نین صدری توسک، کاژینسکی‌نین اؤلدوغو اوچاق فاجیعه‌سی  ایله باغلی ایفاده وئرمک عذره گلدیگی ورشودا، قاتار ایستگاهیندا توپ‌لانان یوزلرله اینسان طرفین‌دن اعتراض ائدیلمیشدی.
لهستاندا اقتدارداکی حقوق و عدالت پارتیسی‌نین (PiS) لیدری و اسکی دولت باشقان کاژینسکی‌نین اکیز قارداشی ژاروسلاو کاژینسکی، قازانین میدانا گلدیگی تاریخده توسکین حکومتین باشیندا اولدوغونو، بو سببله بیر چوخ سوروشدورمادا آدی‌نین کئچدیگینی سؤیلمیشدی. کاژینسکی، قارداشی‌نین اؤلومون‌دن دؤورون باش ناظیری توسک و حکومتینی مسئول توتموش، امنیتین قصداً لاقید ائدیلدیگینی ایره‌لی سورموشدو.
لهستان ساوونما ناظیری آنتونی ماچه رویچ، کئچن ایل فوریه آییندا، 2010-جی ایلدکی اوچاق فاجیعه سی ایلا علاقه‌دار سوروشدورمانین یئنی‌دن باشلادیلاجاغینی بیلدیرمیشدی.
اسکی لهستان دولت باشقان کاژینسکی‌نین داشییان توپولئو 154 تیپ‌لی اوچاق، 10 آوریل 2010-جو ایلده روسیانین سمولنسک هاوا آلانینا ائنرکن مئشه‌لیک ساحه‌یه دوشموش، فاجیعه‌ده 95 نفر اؤلموشدو. لهستان‌لی مسئول‌لار، فاجیعه‌یه چوخ سیسین یانیندا لهستان‌لی پیلوت‌لارلا روس هاوا ترافیک کونترولؤرلری‌نین سهوی‌نین سبب اولدوغونو بیلدیرمیشدی.
روسیانین اوچاق‌نین داغینتی‌لارینی اعاده ائتممه‌سی، ایکی اؤلکه آراسین‌داکی ایلیشکیلرده گرگینلیگین یوکسلمه‌سینه یول آچیمیشدی.
